jkorsvik/nowiki_second_scrape_merged huggingface dataset:
Traktaten i Wallingford

Traktaten i Wallingford av 1153, stundom også kalt Traktaten i Winchester eller Westminster, var en overenskomst som effektivt avsluttet borgerkrigen i England på midten av 1100-tallet som hadde oppstått mellom Maud av England (Matilda) og hennes fetter Stefan av England om den engelske tronen. Denne borgerkrigen er karakterisert som Det engelske kaos under Stefan.Traktaten tvang Stefan til å anerkjenne Mauds sønn Henrik av Anjou som sin arving og etterfølger til den engelske trone, mens Stefan selv skulle beholde tronen inntil sin død.
Kong Stefan hadde bygd motfestninger i nærheten av Wallingford for å kunne angripe Mauds allierte Brien FitzCount ved festningen Wallingford Castle. Henrik rettet angrep mot disse festningene og en kamp mellom de to styrkene var forventet. Imidlertid greide William d'Aubigny, 1. jarl av Arundel, med hell å argumentere for det unyttige i videre kamp. En midlertidig fred ble nådd ved Wallingford på bredden av elven Thames. Stefans sønn Eustace IV av Boulogne satte seg dog imot fredsavtalen. Men da Eustace døde brått under uklare omstendigheter i august 1153 sto Stefan uten arving, og det synes da som om en mer formell enighet ble nedskrevet ved Winchester i november 1153, og denne ble senere signert ved Westminster. Avtalen krevde at Stefans motfestninger ble revet.
Stefan fikk ikke nyte kompromisset lenge. Han døde ved priorinneklosteret i Dover den 25. oktober 1154, knapt et år etter avtalen. Henrik II belønnet senere Wallingford for dens støtte i kampen ved å gi byen dens kongelige charter i 1155.


== Referanser ==


== Litteratur ==
Bradbury, J. (1996): Stephen and Matilda: the Civil War of 1139-1153, Sutton Publishing, ISBN 0-7509-0612-X


== Eksterne lenker ==
Wallingford History Gateway
IL Norodd

IL Norodd (stiftet 12. november 1929) er et fleridrettslag fra Kristiansund for friidrett, svømming, sykling og triatlon.
Klubbens hjemmebane for friidrett er Atlanten stadion, og for svømming Atlanterhavsbadet.


== Litteratur ==
Todal, Per (1979). Idrettslaget Norodd 50 år : 1929-1979 (norsk). Kristiansund. 
Ohr, Stein (2004). Idrettslaget Norodd gjennom 75 år : 1929-2004 (norsk). Kristiansund. 


== Eksterne lenker ==
(no) Offisielt nettsted
End of Green (band)

End of Green er et tysk band som ble dannet i 1992 i Stuttgart. Ifølge sangeren Michael Huber betyr navnet at slutten på fargen grønn symboliserer håp. Dette passer med den type musikk som bandet produserer. Bandets sjanger kan anses som alt mellom Gothic rock, Alternativ og Metal, men bandet selv kaller stilen sin for «Depressed Subcore». Tekstene deres handler om ensomhet, depresjon, smerte og død (hovedsakelig om deres egen).


== Biografi ==
I 1996 publiserte bandet sitt debutalbum Infinity med Nuclear Blast. Albumet Dead End Dreaming er det mest vellykkede og var det første albumet som fikk bandet inn på hit-listene. Albumet High Hopes in Low Places som ble gitt ut august 2010 syntes å være det siste albumet deres. Den begrensede utgaven av albumet inneholder en bonus-CD med ti gamle sanger.


== Diskografi ==


=== Album ===
Infinity (1996)
Believe... My Friend (1998 / 2002)
Songs for a Dying World (2002)
Last Night on Earth (2003)
Dead End Dreaming (2005)
The Sick's Sense (2008)
High Hopes in Low Places (2010)
The Painstream (2013)


=== Singler ===
Believe (1998)
Motor (2002)
Dead End Hero (2005)
Kill Honey (2008)
De(ad)generation (2013)


== Medlemmer (personnavn / pseudonym) ==
Michael Huber / Michael Huburn, Michelle Darkness – Vokalist
Michael Setzer / Sad Sir – Gitar
Oliver Merkle / Kirk Kerker- Gitar
Rainer Hampel / Rainier Sicone Di Hampez – Bass
Matthias Siffermann / Cardinal Mazinger – Trommer


== Eksterne lenker ==
Offisielt nettsted 
(en) End of Green på Discogs 
(en) End of Green på MusicBrainz 
(en) End of Green på Songkick 
(en) End of Green på Last.fm 
End of Green på Twitter 
End of Green på Facebook 
End of Green på Myspace
Rhathymini

Rhathymini er en gruppe av vepser som hører til familien Apidae. Disse store, vepselignende biene lever bare i Sør-Amerika. De er gjøkbier som legger sine egg i andre biers reir.


== Utseende ==
Middelsstore til store (13 – 28 mm), nesten hårløse bier. De ligner på stikkvepser i underfamilien Polistinae eller på store vepsebier (Nomada spp.). På farge er de svarte med større eller mindre innslag av gult eller rødt.


== Levevis ==
Rhathymini er gjøkbier eller kleptoparasitter, som legger sine egg i reirene til andre solitære bier. Larvene lever av pollen og nektar som vertsbien hadde samlet for sine larver.


== Utbredelse ==
Gruppen finnes bare i Sør-Amerika.


== Systematisk inndeling ==

ordenen vepser, (Hymenoptera)
gruppen stilkvepser, Apocrita
gruppen broddvepser, Aculeata
overfamilien Apoidea
familien Apidae
gruppen Apinae
gruppen Rhathymini
Rhathymodes acutiventris (Friese)
slekten Rhathymus Lepeletier & Serville, 1828 – 17 arter
Rhathymus ater (Smith, 1854)
Rhathymus beebei Cockerell, 1918
Rhathymus bicolor Lepeletier & Serville, 1828
Rhathymus concolor Friese, 1921
Rhathymus cristatus Ducke, 1907
Rhathymus fulvus Friese, 1906
Rhathymus insignis (Dominique, 1898)
Rhathymus michaelis Friese, 1900
Rhathymus nigripes Friese, 1912
Rhathymus paraguayensis Schrottky, 1920
Rhathymus quadriplagiatus (Smith, 1860)
Rhathymus rufescens Friese, 1920
Rhathymus scoliaeformis Schrottky, 1920
Rhathymus trinitatis Cockerell, 1935
Rhathymus unicolor (Smith, 1854)
Rhathymus versicolor Friese, 1906
Rhathymus vespiformis (DeGeer, 1773)


== Eksterne lenker ==
(en) Rhathymini hos ITIS 
(en) Rhathymini hos NCBI 
(en) Kategori:Rhathymini – bilder, video eller lyd på Wikimedia Commons 
Rhathymini – detaljert informasjon på Wikispecies 
Norsk Entomologisk forening – for deg som er interessert i insekter.
De Morgan-medaljen

De Morgan-medaljen er en pris for overordentlige bidrag til matematikken og er London Mathematical Societys fremste pris. Prisen er oppkalt etter den første formannen for London Mathematical Society, Augustus de Morgan. 
Prisen deles ut hvert tredje år basert på matematiske bidrag, og kun til en person som bor i Storbritannia 1. januar i det året prisen deles ut.


== Mottakere av medaljen ==
Mikrokosmos

mikrokosmos var en norsk rockgruppe som ble dannet i Oslo på midten av 1990-tallet. Gruppa besto av musikere med røtter i Norges KFUK-KFUMs Ten Sing-bevegelse. Gruppas vokalist og tekstforfatter var forfatteren Harald Rosenløw Eeg, og øvrig besetning var Lasse Rune Eriksen på gitar, Tore Tveiten på tangenter, Knut Henrik Ytre-Arne på bass og Ragnar Moen på slagverk. Mikrokosmos ga ut en CD-single i 1995, hjem/se en annen vei. Dette var før Urørt og MySpace. De spilte en håndfull konserter, opptrådte på direktesendt TV på NRKs Sommeråpent, og hadde ambisjoner om å få platekontrakt. Gruppa ble oppløst etter et par år. Et knippe låter fra et konsertopptak ble i 2009 gjort tilgjengelig på internett.


== Diskografi ==


=== Single ===
hjem / se en annen vei (1995)


=== Video ===
se en annen vei (1995)
hjem (1995)


=== Konsertopptak ===
Live (konsertopptak) (1995(?))


==== Sporliste ====
«turer i fjellet»
«hjem»
«jeg er»
«astronaut»
«canibal»
«bare aldri»
«mulatt»
«stille»
«fløyel»
«annen vei»
«iskald»
«pistol»
«tar meg hjem»


== Referanser ==
Anders Nilsson (musiker)

Anders Kjellberg Nilsson (født 15. september 1983) er en norsk fiolinist og 1. konsertmester i Kungliga Hovkapellet i Stockholm. Han er sønn av ballettdanserinnen Ellen Kjellberg og fiolinisten Stig Nilsson (1946).  
Han er utdannet ved Barratt Due musikkinstitutt, Hochschule für Musik Hanns Eisler i Berlin og Edsbergs Musikinstitut i Stockholm. Hans lærere har vært Alf Richard Kraggerud, Stephan Barratt-Due, Ulf Wallin, Pavel Vernikov og Detlef Hahn. Solistdebuten var med Bergen Filharmoniske Orkester i 2002. Han har siden vært solist med alle de profesjonelle norske symfoniorkestrene. Han mottok solistdiplom ved Norges musikkhøgskole der han på eksamenskonserten fremførte Edward Elgars Fiolinkonsert med Kringkastingsorkestret (2008). Dette ga fullt av solistoppdrag med Oslo Filharmoniske Orkester, turer med Rikskonsertene og mangt annet.  Han startet den finsk-norske Arctia Pianotrio, vinnere av Trondheim International Chamber Music Competition.  Som pedagog har han instuert flere av landets kammerband og  ledet TrondheimSolistene flere ganger, bla på deres Grammy-nominerte plate Divertimenti (2008).
Med sin far har han ledet Hardanger Musikkfest (2008-2014) og sammen har de gitt ut platen Solo+ (2006).
Han var 1. konsertmester i Kringastingsorkesteret 2014-2016.
I 2017 giftet han seg med den svenske sopranen Elin Rombo.


== Premier ==
Festspillene i Bergen 2007 berget ham en plass i Rikskonsertenes lanseringsprogram INTRO-klassisk for 2008-09.
Prinsesse Astrids musikkpris 2008


== Referanser ==
Gabormedaljen

Gabormedaljen, medaljen er blitt delt ut av Royal Society hvert annet år siden 1989. Medaljen deles ut for enestående arbeid innen noen av de medisinske vitenskapene, særlig for innsats innen områdene genetisk ingeniørkunst eller molekylærbiologi. Men i samsvar med donatorens, professor Dennis Gabor, ønske så kan medaljen noen ganger deles ut til noen som arbeider innenfor de vitenskapsgrener som han selv arbeidet. Medaljen er av forgylt sølv.


== Pristakere ==


== Eksterne lenker ==
Royal Society: Gabor Medal
Statens obligasjonsfond

Statens obligasjonsfond (SOF) er et norsk statlig fond.


== 2009–2014 (finanskrise) ==
Statens obligasjonsfond ble etablert i mars 2009 som et virkemiddel under finanskrisen. Fondet ble avviklet 30. juni 2014. Fondet var på 50 milliarder kroner. SOF ble forvaltet av Folketrygdfondet på vegne av Finansdepartementet. SOF ble opprettet som et midlertidig tiltak i en periode på 5 til 10 år hvor fondet skulle låne ut penger på obligasjonsmarkedet. Obligasjonsmarkedet er et alternativt marked for lån istedenfor lån i banker. Fondet skulle avvikles når lånene var gjort opp.


=== Utdeling av lån ===
Det var visse begrensninger til hvilke bedrifter SOF kunne gi lån til:Bransje: 

Finansinstitusjoner måtte dekke 25 – 65 prosent.Kredittrating:

Minimum CCC+ vurdering fra Standard & Poor's (eller tilsvarende fra Fitch eller Moody's).
Maks 30 % kan investeres i fond som har fått BBB- vurdering fra Standard & Poor's (eller tilsvarende fra Fitch eller Moody's).
Hvis bedriften ikke har en kredittvurdering fra et kredittratingbyrå så skal folketrygdfondet foreta en egen vurdering.I tillegg ville SOF ikke kunne dele ut lån tilsvarende 5 % av fondets totale midler, det vil si 2,5 milliarder.
SOF ble avviklet i 2014.


== 2020– (pandemi) ==
SOF ble gjenopprettet i mars 2020 under koronaviruspandemien. Også denne gang var fondet på 50 milliarder kroner. Formålet var at fondet kan investere i lån (obligasjoner) utstedt av norske selskaper, og bidra til at de fortsatt kan få lån i obligasjonsmarkedet, og således fungere som en «långiver i siste instans».


== Referanser ==
Hughesmedaljen

Hughesmedaljen er en pris innstiftet i 1902 av det britiske Royal Society. Den deles ut årlig for oppdagelser innen fysikken, særlig når det gjelder elektrisitet og magnetisme eller deres bruk. Medaljen er av forgylt sølv.

Den er oppkalt etter David E. Hughes. Med medaljen følger en gave på 1 000 pund. Medaljen ble utdelt for første gang i 1902 til J.J. Thomson  «for hans mange bidrag til elektrisk vitenskap, spesielt i forhold til fenomener av elektrisk utladning i gasser», og har siden blitt delt ut over ett hundre ganger. I motsetning til andre av Royal Societys medaljer er Hughes Medaljen aldri blitt gitt til samme person mer enn én gang. En nylig mottaker var Michele Dougherty, som fikk  medaljen «for innovativ bruk av magnetisk felt data som førte til oppdagelsen av en atmosfære rundt en av Saturns måner og måten det revolusjonerte vårt syn på den rolle av planetenes måner har  i solsystemet».Medaljen har ved flere anledninger blitt tildelt flere personer samtidig; i 1938 ble vunnet av John Cockcroft og Ernest Walton «for deres oppdagelse av kunstige kjerner kunne bli oppløst av bombardere partikler», i 1981 til Peter Higgs og Tom Kibble «for deres internasjonale bidrag om det spontane brudd på grunnleggende symmetrier i elementær-partikkel teorien»,. I1982 til Drummond Matthews og Fredrik Vine «for klarlegging av magnetiske egenskaper i havets nivåer som senere førte til den tektoniske plate hypotesen» og i 1988 til Archibald Howie og M.J. Whelan «for deres bidrag til teorien om elektron diffraksjon og mikroskopi, og til studiet av gitter defekter i krystaller».


== Pristakere ==


== Referanser ==


== Eksterne lenker ==
Royal Society: Hughes Medal
Lem (kroppsdel)

Lem betegner en kroppsdel som er festet til en kropp, for eksempel en arm, et ben eller kjønnsorganet hos hankjønn. Flertallsformen, lemmer, gir i større grad referanse til bevegelsesorganene. Det latinske ordet ekstremitet har en lignende betydning.


== Se også ==
Lemlesting
Amputasjon
Diskonteringsrente

Diskonteringsrenten (r) er et risikojustert avkastningskrav som benyttes for å beregne nåverdi (NV) av fremtidige kontantstrømmer. Dette avkastningskravet gir uttrykk for den avkastning eierne av kapital forventer å oppnå på den kapital de har skutt inn i selskapet. Det er nær sammenheng mellom usikkerhet knyttet til fremtidig kontantstrøm og størrelse på diskonteringsrente. Jo mer usikker en fremtidig kontantstrøm er, jo høyere er diskonteringsrenten. Nåverdien av fremtidig kontantstrøm beregnes som følger:

  
    
      
        N
        V
        =
        −
        C
        
          F
          
            0
          
        
        +
        
          ∑
          
            t
            =
            1
          
          
            n
          
        
        
          
            
              C
              
                F
                
                  t
                
              
            
            
              
                (
                1
                +
                i
                )
              
              
                t
              
            
          
        
      
    
    {\displaystyle NV=-CF_{0}+\sum _{t=1}^{n}{\frac {CF_{t}}{{(1+i)}^{t}}}}
  
hvor:

  
    
      
        C
        
          F
          
            t
          
        
      
    
    {\displaystyle CF_{t}}
    – er kontantstrømmen i år t.

  
    
      
        C
        
          F
          
            0
          
        
      
    
    {\displaystyle CF_{0}}
    – er den opprinnelige investeringsutgiften.

  
    
      
        n
      
    
    {\displaystyle n}
       – er levetiden.

  
    
      
        i
      
    
    {\displaystyle i}
       – er diskonteringsrenten.
Leverhulmemedaljen

Leverhulmemedaljen er pris som har blitt delt ut av Royal Society hvert tredje år siden  1960. Medaljen ble opprettet på initiativ av Leverhulme Trust Fund og deles ut for enestående bidrag innen teoretisk kjemi, anvendt kjemi eller ingeniørvitenskap


== Liste over prisvinnere ==


== Eksterne lenker ==
Royal Society: Leverhulme Medal
Hugo Kolberg

Hugo Maximilian Kolberg (født 29. august 1898, død 27. februar 1979 i Hampstead i New York State) var en polsk-tysk-amerikansk fiolinist, i sin tid 1. konsertmester for Oslo Filharmoniske Orkester 1920–1925.
Han var vokst opp i Warszawa, men ble tysk statsborger da han kom til Berlin for å bli med i Berliner Philharmoniker. Han måtte forlate Berlin i 1939 på grunn av at kona var jødisk, og reiste da til USA.Etter flytting til USA var han konsertmester under Fritz Reiner i Pittsburgh Symphony Orchestra, der han underviste ved Carnegie Mellon University. Han endte sin karrière som 1. konsertmester i Berliner Philharmoniker fra 1958 til 1963 da han falt for aldersgrensen. Hans siste periode i Berlin var å anse som en oppreisning for forfølgelse og fremmedhat som ble han til del umiddelbart før andre verdenskrigs utbrudd.
Kolberg spilte inn en rekke plater i løpet av sine år i USA.


== Referanser ==
Coor

Coor Service Management AB er et svensk selskap som driver med facility management, som på norsk kan oversettes til bedriftstøtte eller arbeidsplasservice. I henhold til selskapet selv innebærer det at Coor tilbyr «samtlige servicetjenester som kreves for at et næringsbygg eller kontor skal fungere godt og effektivt, slik at kundene kan konsentrere seg om kjernevirksomheten».Coor Service Management AB ble etablert i 1998 og het da Skanska Facilities Management. I dag har Coor virksomhet i Sverige, Norge, Finland, Danmark og Belgia. I dag eies Coor av Cinven Limited.
Coor etablerte seg i Norge i 2004 og omsetter i dag for rundt 2 milliarder kroner. Administrerende direktør for Coor Service Management i Norge er Nikolai Utheim. I 2019 ble Coor det første store selskapet i Norden til å sertifisere seg innen ISO-standarden ISO-45001 for arbeidsmiljø (helse, miljø og sikkerhet).


== Referanser ==


== Eksterne lenker ==
Offisielt nettsted
Marianne Auenbrugger

Marianne Auenbrugger (1759–1782) var en østerriksk pianist og komponist som nøt stor anseelse i hjembyen Wien.
Auenbrugger var datter av legen og librettisten Leopold Auenbrugger.
Sammen med søsteren Caterina Franziska var Marianne elev av Joseph Haydn og Antonio Salieri. I 1780 dediserte Haydn begge søstrene en syklus med seks klaversonater (Hob. XVI:35-39 og 20). 
Marianne Auenbrugger led av dårlig helse og var muligens var fysisk handikappet. Hun døde av tuberkulose i 1782, bare 23 år gammel. 
Til Auenbruggers minne bekostet Salieri trykking av en av hennes klaversonater, og føyde til sin egen sørgesang for sopran og klaver.


== Referanser ==


== Litteratur ==
Elisabeth Th. Hilscher-Fritz: «Auenbrugger, Leopold» i Oesterreichisches Musiklexikon. Onlineutgaven, Wien 2002 ff., ISBN 3-7001-3077-5.


== Eksterne lenker ==
(en) Fritt tilgjengelige noter av Marianne Auenbrugger i International Music Score Library Project
Auenbrugger, Auenbrucker, (von) Auenbrugg, Auenbrügger, Marianna (Taufname: Anna Maria Simphorosa),  sophie-drinker-institut.de
Valdresgata borettslag

Valdresgata borettslag (946 827 908 i Enhetsregisteret) ligger på øvre Grünerløkka i Oslo. Området grenser til Sannergata i sør, den gamle Valdresgata med Ringnes Park i vest, Hallénparken i nord og den eksisterende boligbebyggelsen i Christies gate i øst. Området er på ca. 18 dekar og ligger ca. 2,5 km fra Oslo sentrum.
Borettslaget ble oppført 1979–1981, med byggestart sommeren 1979. De første beboerne flyttet inn sommeren 1980.  I alt 196 leiligheter er bygget.  Leilighetene fordeler seg på 68 2-roms-, 26 3-roms-, 46 4-roms- og 56 5-romsleiligheter. Det skulle opprinnelig bygges høyhus på dette området, men dette ble endret i planleggingsprosessen.


== Arkitektur ==
Arkitekt var F.S. Platou A/S. Blokkene er bygget opp av en skråstilt grunnmodul som kan kobles sammen i lange kjeder i en gjentagende vinkelform. Borettslaget består av i alt 36 slike grunnmoduler. Grunnmodulene er koblet sammen til i alt 13 enheter, hvorav fire har flere oppganger, og ni er frittstående hus med kun én oppgang.


== Referanser ==
Alexander H. Sandtorv

Alexander Harald Sandtorv (født 1986) er en norsk kjemiker. Han er tidligere førsteamanuensis i organisk kjemi ved Universitetet i Oslo.Han tok mastergrad i kjemi i 2010 og avla i 2015 doktorgraden ved Universitetet i Bergen. Han har skrevet flere norskspråklige lærebøker i organisk kjemi for universitet og høyskoler, samt den populærvitenskaplige boka God kjemi fra 2018. 
Han skriver fra 2020 spalten realistens guide til ... i Morgenbladet, og har deltatt i forskningsformidlingsprogrammet Abels tårn. I 2020 startet han podcasten Tingenes Tilstand, sammen med Kristopher Schau.  


== Priser og utmerkelser ==
2017 Universitetsforlagets lærebokpris (sammen med Jarle S. Diesen) for Moderne organisk kjemi
2017 Fulbrights pris for beste forskningsartikkel
2020 medlem av Akademiet for yngre forskere
2021 Titan-prisen for fremragende forskningsformidling ved Det matematisk-naturvitenskapelige fakultet ved Universitetet i Oslo 


== Bibliografi ==
Kjemi - Enkelt forklart (1. utgave 2016, 2. utgave 2019) Universitetsforlaget ISBN 9788215034768
God kjemi, Kagge forlag, 2018 ISBN 9788215028002
Organisk kjemi (sammen med Jarle S. Diesen) Universitetsforlaget, 2018 ISBN 9788215028002
Reaksjoner og mekanismer i organisk kjemi, Universitetsforlaget, 2019 ISBN 9788215031996
Kjemi for ingeniører, Universitetsforlaget 2019 ISBN 9788215030654
Kjemi og biokjemi for sykepleiere, Universitetsforlaget, 2020 ISBN 9788215043357
Ekkelt (illustrert av Linn Isabel Eielsen), Cappelen Damm, 2021 ISBN 9788202658267
Kjemi 1, Aschehoug Undervisning, 2021 ISBN 9788203317637


== Referanser ==


== Eksterne lenker ==

(no) Publikasjoner av Alexander H. Sandtorv i forskningsdokumentasjonssystemet CRIStin
Artikler av Alexander H. Sandtorv i Morgenbladet
Drøna

Drøna eller Drøni er en øy i Austevoll i Vestland. Den har broforbindelse til Huftarøy. 
Det finnes en barnehage som drives av lokalbefolkningen på øyen. På øyen refereres den til som «Drøna skule». Dette fordi det var skole der i mange år. Nå må barna reise med buss til Selbjørn eller Kolbeinsvik for å gå på skole.
Øyen har et tett samarbeid med naboøyen Rostøya, begge disse øyene var en gang to øyer med mye liv og båtanløp daglig. Nå er det lite igjen, etter broforbindelsen kom er det meste forsvunnet.Kaien «Galgen» ble besøkt av Shetlands-Larsen under krigen.
Navnet Drøna ble fastsatt i 1964 og er anbefalt, mens formen Drøni fra 1978 ikke er anbefalt.


== Referanser ==
Hevrøya

Hevrøya (også skrevet Hevrøyi og Hevrøy) er ei øy i Austevol i Vestland. Den har ikke veiforbindelse til resten av Austevoll og eneste mulighet for å komme seg fram er å ta skyssbåt. Øya er en hytteøy med få permanente innbyggere året rundt. Den ligger nord for øya Stolmen.


== Referanser ==
Weiyang (Xi’an)

Weiyang (kinesisk: 未央区; pinyin: Wèiyāng Qū) er et bydistrikt i den subprovinsielle by Xi'an i provinsen Shaanxi. 
Det har et areal på 261 km² og teller ca. 360 000 innbyggere.
Weiyang

Weiyang kan være:

Weiyang i byprefekturet Yangzhou i provinsen Jiangsu i Folkerepublikken Kina;
Weiyang i den subprovinsielle by Xi'an i provinsen Shaanxi i Kina.
Horgo

Horgo er ei øy i Austevoll i Vestland. Det er en stor ubebodd øy ved Horgefjorden. Øya ligger sørvest for Hundvåko, sør for Stora Kalsøy og nord for Møkster. Øya var bebodd fram til ca. 1970, det var blant annet skole på øya. De fleste familiene som bodde på Horgo, brukte navnet Horgen.


== Referanser ==
Fugløya (Austevoll)

Fugløya er ei øy i Austevoll i Vestland. Det er ei sirkelformet ubebodd øy ved Møkstrafjorden. Øya ligger vest for Stolmen. Det lever også villsau her.


== Referanser ==
Colin Burgess

Colin Burgess (født 16. november 1946) var den opprinnelige trommeslageren til det australske hardrockbandet AC/DC. Fra 1968 til 1972 spilte han i den vellykkede australske rockebandet The Masters Apprentices men sluttet i 1972. Så han ble med i et band kalt AC/DC hvor Malcolm Young, Angus Young, Dave Evans og Larry van Kriedt spilte.
Han sluttet i AC/DC i 1974
Xincheng (Xi’an)

Xincheng (kinesisk: 新城区; pinyin: Xīnchéng Qū) er et bydistrikt i den subprovinsielle by Xi'an i provinsen Shaanxi. 
Det har et areal på 31 km² og teller ca. 470 000 innbyggere.
Larry van Kriedt

Larry van Kriedt (født 1954 i USA) var den første bassisten i det australske rockebandet AC/DC. Han ble sparket på den tiden de spilte konserter i 1973.


== Med AC/DC ==
Van Kriedt ble med bandet i ca. fire måneder, og etter hans avgang i februar 1974 ble han avløst av Neil Smith. AC/DC ansatte en rad av bassister i de følgende månedene, og Van Kriedt kom tilbake for noen dager i januar 1975 etter at Rob Bailey ble oppsagt. Det ble da besluttet at rollen som bassist ville være fylt av Malcolm Young eller hans eldre bror George Young til en mer permanent løsning kan bli funnet. Løsningen kom i form av Mark Evans i mars 1975.


== Referanser ==


== Eksterne lenker ==
(en) Larry van Kriedt på Discogs 
(en) Larry van Kriedt på MusicBrainz 
(en) Larry van Kriedt på AllMusic